Item vander handerlinghen die geweest es te vele stonden voe den raide
vander stad tuschen katlijnen weduwe jans wilen ridders die haer
uut faulten van betalinghen der vi ryders erflic die zij heeft
op seke goede henricx wilen mercx geheten de goede van thuynen
gelegen te rode met der stad rechte hadde doen leven de selve
goede ter eenre zijden ende lijsbetten mercx dochter des voirs
wilen henricx die uut crachte van scepen brieven van loeven spreken
van ii mudden corens lijftochten tot henren live die haer de vors
henrick voer scepen van loeven voermails bekindt hadde alse voer
haer hylic goed alsoe zij seide geleidt es tot den goeden des vors
wilen henricks ter ande Aldaer de voirs lijsbeth versochte vol
comen rekeninghe vander voirs weduwen sridders der voirs
goede te hebben gemerct dat zij henre borchtocht gesett hadde
inden gevalle oftmen bevonde dat zij te cort wae om haer dat op
te richten versueckende haer hande vanden voirs goeden gelicht
te hebben Dair op de voirs weduwe seide dat zij na recht
haer gheen rekeninghe sculdich en was te doene na statuyt vand
stad dair zijs haer toe gedroegh gemerct dat zij gheen erfwijf
der voirs goede en was niet te myn zij pnteerde ten uutersten
na vele verhaels rekeninghe van drie jairen der voirs goede
der selver lijsbetten te doene mids der borchtocht voirs dair
mede de voirs lijsbeth niet te vreden zijn en woude gemerct
dat zij haer toegeseeght hadde rekeninghe der selver goede te
doene van voer tot achter om dat zij van nyeman inden mond
gesien en woude zijn op dat zij met eender rekeningen gestaen
mochte en gedroegh haer des tot enighen vanden raide die
dair op gehoirt zijn geweest en cleerden tghene des haer de
voirs lijsbeth vermeten hadde Was uutgesproken voer
recht dat de voirs weduwe sculdich was na dovergheven vors
der voirs lijsbetten vanden voirs goeden van voer tot achter goede
rekeninghe te doene na dat de voirs wairheit gedragen hadde
cor berg caver son burg borchoven duffle scabinis et
pluribus aliis de consilio sgoensd aprilis xxvi
It avolgende der voirs terminacien heeft de vors weduwe
ridders dach genomen om rekeninghe van voer tot achter in
gescrifte over te gheven op van heden in viii daghen naistc
ende der vors lijsbetten henre dinucie dair op t te maken
cor eisdem